1994D0034 — SK — 01.01.1995 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 24. januára 1994 o zavedení počítačovej siete Animo (94/34/ES) (Ú. v. ES L 021, 26.1.1994, p.22)

Zmenené a doplnené:

Úradný vestník No page date





Zmenené a doplnené:









▼B

ROZHODNUTIE KOMISIE

z 24. januára 1994

o zavedení počítačovej siete Animo

(94/34/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách pri obchodovaní s niektorými živými zvieratami a živočíšnymi výrobkami v rámci spoločenstva s cieľom dobudovania vnútorného trhu ( 1 ), naposledy zmenenú a doplnenú smernicou 92/118/EHS ( 2 ), najmä na jej článok 20 ods. 3, keďže Komisia prijala niekoľko rozhodnutí o počítačovej sieti Animo, najmä rozhodnutie 91/398/EHS z 19. júla 1991 o počítačovej sieti spájajúcej veterinárne orgány (Animo) ( 3 ), rozhodnutie 92/486/EHS z 25. septembra 1992, ktorým sa ustanovuje forma spolupráce medzi serverovým strediskom Animo a členskými štátmi ( 4 ) a rozhodnutie 93/227/EHS z 5. apríla 1993 o predbežnom zriadení počítačovej siete Animo v Taliansku ( 5 ); keďže počítačová sieť Animo je v súčasnosti funkčná vo veľkej časti spoločenstva; keďže cieľom je dosiahnuť, aby bola táto sieť funkčná na celom území spoločenstva; keďže na tento účel je potrebné stanoviť lehoty pre zavedenie systému ako celku; keďže je však potrebné ustanoviť pravidlá uplatniteľné v prípade, že členský štát nie je schopný plne sa na sieti podieľať; keďže toto rozhodnutie sa netýka predošlých ustanovení o sieti Animo, najmä ustanovení rozhodnutí 92/486/EHS a 93/227/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE:







Článok 1

Členské štáty zabezpečia pripojenie svojich centrálnych jednotiek na sieť Animo (odosielanie a prijímanie správ, ktoré sa majú spracovávať v rámci systému Animo) najneskôr do 1. februára 1994 ►A1 Švédsko do nadobudnutia platnosti zmluvy o pristúpení, Rakúsko a Fínsko do jedného roka od nadobudnutia platnosti zmluvy o pristúpení ◄ .

Článok 2

Členské štáty zabezpečia pripojenie všetkých miestnych jednotiek a hraničných inšpekčných staníc na sieť Animo najneskôr do 1. júna 1994 ►A1 Švédska do nadobudnutia platnosti zmluvy o pristúpení, Rakúska a Fínska do jedného roka od nadobudnutia platnosti zmluvy o pristúpení ◄ .

Článok 3

Ak členský štát nie je schopný v súlade s článkom 1 používať počítačovú sieť Animo od 1. februára 1994, ►A1 Švédsko ku dňu nadobudnutia platnosti zmluvy o pristúpení, Rakúsko a Fínsko ku dňu nasledujúcemu jeden rok po nadobudnutí platnosti zmluvy o pristúpení, ◄ ústredný orgán daného členského štátu zašle ústrednému orgánu krajiny určenia faxom všetky správy, ktoré sa majú spracovávať v rámci systému Animo.

Článok 4

Ak miestna jednotka v členskom štáte nie je schopná používať počítačovú sieť od 1. júna 1994, ►A1 vo Švédsku ku dňu nadobudnutia platnosti zmluvy o pristúpení, v Rakúsku a Fínsku ku dňu nasledujúcemu jeden rok po nadobudnutí platnosti zmluvy o pristúpení, ◄ ústredný orgán tohto členského štátu zabezpečí, že všetky správy, ktoré sa majú spracovávať v rámci systému Animo, prevezme centrálna jednotka.

Článok 5

Ustanovenia tohto rozhodnutia sa budú uplatňovať bez toho, aby boli dotknuté predošlé ustanovenia o systéme Animo, najmä ustanovenia rozhodnutí 92/486/EHS a 93/227/EHS.

Článok 6

Situácia ohľadom zavedenia systému Animo sa znova preskúma v marci 1994.

▼A1

Článok 6a

Komisia prijme potrebné prechodné opatrenia pre Rakúsko a Fínsko.

▼B

Článok 7

Toto rozhodnutie je adresované členským štátom.